
Valstybinės energetikos reguliavimo tarybos
2025 m. lapkričio 12 d. nutarimo Nr. O3E‑1676
priedas

PATVIRTINTA
AB „Energijos skirstymo operatorius“ vadovo 2025 m. lapkričio 10 d. sprendimu Nr. 25ITA-136



. 

. Šia AB „Energijos skirstymo operatorius“ elektros energijos persiuntimo paslaugos kainų ir jų taikymo tvarka (toliau – Tvarka) nustatomos elektros energijos persiuntimo paslaugos kainos bei jų taikymo tvarka, taikoma tinklų naudotojams ir kitiems asmenims, kuriems pagal teisės aktus kyla pareiga atsiskaityti su skirstomųjų tinklų operatoriumi už jo suteiktą persiuntimo ir kitas su tuo susijusias paslaugas (toliau – vartotojas).
. Ši Tvarka galioja nuo 2026 m. sausio 1 d. iki 2026 m. gruodžio 31 d.

. 

. Šioje Tvarkoje vartojamos sąvokos:
Bendrovė – AB „Energijos skirstymo operatorius“.
Tarifas – persiųstos elektros energijos kaina, kurią sudaro viena ar kelios energijos, galios, pastoviosios dedamosios.
Tarifo planas – persiuntimo paslaugos elektros energijos tarifo dedamųjų ir jų kainų derinys. Vartotojas atsiskaitymui už elektros energiją, persiųstą vienam vartotojo objektui, Tvarkoje nustatyta tvarka gali pasirinkti vieną tarifo planą.
Energijos dedamoji – vartotojui persiųstos vienos aktyvinės elektros energijos kilovatvalandės (kWh) kaina. Energijos dedamoji gali būti vienos laiko zonos, dviejų laiko zonų, keturių laiko zonų ir diferencijuota pagal laiko intervalus.
Galios dedamoji – vieno leistinos naudoti galios kilovato (kW) kaina vienam kalendoriniam mėnesiui, mokama už kiekvieną vartotojo objektą nepriklausomai nuo persiųsto elektros energijos kiekio ir elektros energijos persiuntimo ir elektros energijos pirkimo–pardavimo ar persiuntimo paslaugos sutarties sudarymo fakto.
Leistina naudoti galia – didžiausia galia, kurią vartotojas gali naudoti iš Bendrovės tinklų bet kuriuo metu. Leistina naudoti galia nurodama Bendrovės vartotojui išduotose objekto prijungimo prie elektros tinklų techninėse sąlygose, o jas įvykdžius – elektros energijos persiuntimo paslaugos sutartyje, nuosavybės ribų aktuose ir (ar) kituose dokumentuose.
Kintanti leistina vartoti galia – aktyvioji galia, kuri gali būti vartojama tinklų naudotojo elektros įrenginių iš elektros tinklų prijungimo taške, kintanti atsižvelgiant į momentinę transformatorių pastotės apkrovą, vertinamą pagal elektros energijos vartojimo galios srautą tame elemente.
Pastovioji dedamoji – nekintanti, t. y. nepriklausoma nuo persiųstos elektros energijos kiekio ir elektros energijos persiuntimo fakto, tarifo sudėtinė dalis vienam kalendoriniam mėnesiui vienam vartotojo objektui, mokama nuo elektros energijos pirkimo–pardavimo ar persiuntimo paslaugos sutarties sudarymo dienos.
Vienos laiko zonos tarifas – tarifas, kurį, be kitų galimų dedamųjų, sudaro visą parą nekintančio (vienodo) dydžio energijos dedamoji – vienos aktyvinės elektros energijos kilovatvalandės (kWh) kaina.
Dviejų laiko zonų tarifas – tarifas, kurį, be kitų galimų dedamųjų, sudaro dieninė energijos dedamoji bei naktinė, šeštadienio ir sekmadienio energijos dedamoji.
Keturių laiko zonų tarifas – tarifas, kurį, be kitų galimų dedamųjų, sudaro šios energijos dedamosios pagal skirtingus laiko intervalus: nakties energijos dedamoji, ryto energijos dedamoji, dienos energijos dedamoji, vakaro energijos dedamoji.
Diferencijuotas pagal laiko intervalus tarifas – tarifas, kurį, be kitų galimų dedamųjų, sudaro energijos dedamosios, diferencijuotos pagal laiko (energetikos sistemos minimalių, vidutinių, maksimalių apkrovų metu bei šeštadienio, sekmadienio ir švenčių dienomis) intervalus.

. Tarifų planuose (išskyrus keturių laiko zonų tarifus) taikomi laiko intervalai: 
) Dieninė energijos dedamoji – savaitės dienomis nuo pirmadienio iki penktadienio (imtinai) nuo 7.00 val. iki 23.00 val. persiųstos vienos aktyvinės elektros energijos kilovatvalandės (kWh) kaina.
) Naktinė, šeštadienio ir sekmadienio energijos dedamoji – savaitės dienomis nuo pirmadienio iki penktadienio (imtinai) nuo 23.00 val. iki 7.00 val. bei šeštadieniais ir sekmadieniais visą parą persiųstos vienos aktyvinės elektros energijos kilovatvalandės (kWh) kaina. 
) Maksimalių apkrovų laiko intervalai – laiko intervalai:
- spalį, lapkritį, gruodį, sausį, vasarį ir kovą – nuo 8 val. iki 11 val. ir nuo 18 val. iki 20 val.;
- balandį ir rugsėjį – nuo 9 val. iki 12 val. ir nuo 19 val. iki 21 val.;
- gegužę, birželį, liepą ir rugpjūtį – nuo 9 val. iki 12 val.
) Minimalių apkrovų laiko intervalai – laiko intervalai kiekvieną parą nuo 23.00 val. iki 7.00 val.
) Šeštadienio, sekmadienio ir švenčių dienų intervalai – šeštadienio, sekmadienio ir švenčių dienomis visą parą, išskyrus minimalių apkrovų laiko intervalus.
) Vidutinių apkrovų laiko intervalai – likęs laikas, neįtrauktas į maksimalių apkrovų, minimalių apkrovų ir šeštadienio, sekmadienio bei švenčių dienų laiko intervalus.
Šiame punkte nurodytas laikas atitinka Grinvičo laiką plius 2 valandos, t. y. laiką, Lietuvos Respublikoje taikomą laikotarpiais, kuriais galioja žiemos laikas. Keičiant laiką iš vasaros į žiemos ir atvirkščiai, laiko parametrai, nustatyti elektros skaitikliuose, nekeičiami, tačiau vasaros laiku prie šioje Tvarkoje nurodytų laiko intervalų pridedama viena valanda, pvz., dieninė energijos dedamoji žiemos laiku taikoma nuo 7.00 val. iki 23.00 val., vasaros laiku – nuo 8.00 val. iki 24.00 val., naktinė energijos dedamoji žiemos laiku taikoma nuo 23.00 val. iki 7.00 val., vasaros laiku – nuo 00.00 val. iki 8.00 val. ir pan.

. Keturių laiko zonų tarifuose taikomi laiko intervalai:
) Nakties energijos dedamoji – persiųstos vienos aktyvinės elektros energijos kilovatvalandės (kWh) kaina laiko intervalais nuo 22:00 val. iki 5:00 val. (darbo dienomis) ir nuo 22:00 val. iki 7:00 val. savaitgaliais (šeštadieniais, sekmadieniais) bei  švenčių dienomis.
) Ryto energijos dedamoji – persiųstos vienos aktyvinės elektros energijos kilovatvalandės (kWh) kaina laiko intervale nuo 5:00 val. iki  7:00 val.;
) Dienos energijos dedamoji – persiųstos vienos aktyvinės elektros energijos kilovatvalandės (kWh) kaina laiko intervalais nuo 7:00 val. iki  17:00 val. (darbo dienomis) ir nuo 7:00 val. iki 22:00 val. savaitgaliais (šeštadieniais, sekmadieniais) bei  švenčių dienomis.
) Vakaro energijos dedamoji – persiųstos vienos aktyvinės elektros energijos kilovatvalandės (kWh) kaina laiko intervale nuo 17:00 val. iki  22:00 val.;
) Šeštadienio, sekmadienio ir švenčių dienų laiko intervalai skaidomi į atitinkamus Nakties ir Dienos energijos dedamųjų laiko intervalus.
Šiame punkte nurodytas laikas atitinka Lietuvos Respublikoje taikomą laiką, ir taikomas ištisus metus.

Švenčių dienos – sausio 1-oji, vasario 16-oji, kovo 11-oji, gegužės 1-oji, birželio 24-oji, liepos 6-oji, rugpjūčio – 15-oji, lapkričio 1-oji, gruodžio 24-oji, 25-oji, 26-oji. Lietuvos Respublikos teisės aktams nustačius naujas ar panaikinus šiame papunktyje nurodytas švenčių dienas, šioje Tvarkoje laikoma, kad švenčių dienos yra šioje Tvarkoje nurodytos dienos.

Žemoji įtampa – ne didesnė nei 0,4 kV vardinė įtampa.
Vidutinė įtampa – 6 kV, 10 kV ir 35 kV vardinė įtampa.

Kitos šioje Tvarkoje vartojamos sąvokos suprantamos taip, kaip nurodyta Lietuvos Respublikos elektros energetikos įstatyme, Elektros energijos tiekimo ir naudojimo taisyklėse ir (ar) kituose teisės aktuose.

. 

. Bendrovės persiunčiamos elektros energijos vartotojai skirstomi į tris vartotojų grupes: 
. pirmosios grupės (buitiniai) vartotojai – buitiniai vartotojai, atitinkantys Elektros energetikos įstatyme numatytą buitinio elektros energijos vartotojo sąvoką. Tai yra fiziniai asmenys, kuriems elektros energijos persiuntimo paslauga teikiama asmeniniams, šeimos ar namų ūkio poreikiams, nesusijusiems su verslu ar profesija, tenkinti (individualiems gyvenamiesiems namams, šių namų valdoje esantiems statiniams, daugiabučio ir (ar) bendrabučio tipo gyvenamųjų namų butams, vasarnamiams, sodų sklypams, garažams asmeniniams automobiliams laikyti ir kitiems gyvenamosios ar poilsio paskirties objektams, jeigu jie nėra naudojami verslo, veiklos ar profesijos poreikiams tenkinti);
. antrosios grupės vartotojai – vartotojai (išskyrus pirmosios grupės (buitinius) vartotojus), kurių objekto leistina naudoti galia yra 30 kW ir mažiau;
. trečiosios grupės vartotojai – vartotojai (išskyrus pirmosios grupės (buitinius) vartotojus), kurių objekto leistina naudoti galia yra didesnė nei 30 kW. 

. 

. Pirmosios grupės (buitiniai) vartotojai, gaunantys elektros energiją iš žemosios įtampos elektros tinklų, už elektros energijos persiuntimo paslaugą atsiskaito šiomis kainomis:
Tarifai, jų dedamosios	Mato vnt.	Tarifų planai:
		STANDARTINIS	EFEKTYVUS	NAMAI
		Kaina
		be PVM	Su PVM	be PVM	Su PVM	be PVM	Su PVM
5.1.	Vienos laiko zonos tarifas:
	Galios dedamoji	Eur/kW/mėn.	-	-	0,8264	1,00	-	-
	Pastovioji dedamoji	Eur/mėn.	-	-	-	-	2,4793	3,00
	Vienos laiko zonos energijos dedamoji	Eur/kWh	0,092	0,11132	0,073	0,08833	0,079	0,09559
5.2.	Dviejų laiko zonų tarifas:
	Galios dedamoji	Eur/kW/mėn.	-	-	0,8264	1,00	-	-
	Pastovioji dedamoji	Eur/mėn.	-	-	-	-	2,4793	3,00
	Dieninė energijos dedamoji	Eur/kWh	0,107	0,12947	0,084	0,10164	0,091	0,11011
	Naktinė, šeštadienio ir sekmadienio energijos dedamoji	Eur/kWh	0,059	0,07139	0,047	0,05687	0,051	0,06171
5.3.	Keturių laiko zonų tarifas:
	Galios dedamoji	Eur/kW/mėn.	-	-	0,8264	1,00	
	Pastovioji dedamoji	Eur/mėn.	-	-	-	-	
	Nakties energijos dedamoji	Eur/kWh	0,052	0,06292	0,042	0,05082	
	Ryto energijos dedamoji	Eur/kWh	0,069	0,08349	0,054	0,06534	
	Dienos energijos dedamoji	Eur/kWh	0,086	0,10406	0,068	0,08228	
	Vakaro energijos dedamoji	Eur/kWh	0,121	0,14641	0,094	0,11374	


. Pirmosios grupės (buitiniai) vartotojai, gaunantys elektros energiją iš vidutinės įtampos elektros tinklų, už elektros energijos persiuntimo paslaugą atsiskaito šiomis kainomis:
Tarifai, jų dedamosios	Mato vnt.	Kaina
		be PVM	su PVM
6.1.	Vienos laiko zonos tarifas:
	Vienos laiko zonos energijos dedamoji	Eur/kWh	0,021	0,02541
6.2.	Dviejų laiko zonų tarifas:
	Dieninė energijos dedamoji	Eur/kWh	0,025	0,03025
	Naktinė, šeštadienio ir sekmadienio energijos dedamoji	Eur/kWh	0,012	0,01452


. Pirmosios grupės (buitiniai) vartotojai Tvarkos 5 arba 6 punktuose nurodytus tarifus ir tarifų planus gali pasirinkti Tvarkos VII skirsnyje nustatyta tvarka.
. Pirmosios grupės (buitiniams) vartotojams taikomi elektros energijos persiuntimo paslaugos tarifai ir tarifų planai, nurodyti Tvarkos 5 ir 6 punktuose, netaikomi juridiniams asmenims, išskyrus Tvarkos 9, 10 ir 12 punktuose nurodytus atvejus.
. Pirmosios grupės (buitinių) vartotojų elektros energijos persiuntimo paslaugos tarifai ir tarifų planai, nurodyti Tvarkos 5 ir 6 punktuose, taip pat taikomi ir elektros energijai, kuri per atskirtas elektros apskaitas yra persiunčiama:
. socialinės globos įstaigų pastatams ir (ar) patalpoms, kurių paskirtis Nekilnojamojo turto registre nurodoma kaip „gyvenamoji“;
. švietimo (mokymo) įstaigų pastatams ir (ar) patalpoms, kurių paskirtis Nekilnojamojo turto registre nurodoma kaip „gyvenamoji“;
. Lietuvos Respublikoje įregistruotų religinių bendruomenių pastatams ir (ar) patalpoms, kurių paskirtis Nekilnojamojo turto registre nurodoma kaip „gyvenamoji“ ir kurios yra šių religinių bendruomenių vadovų ir (ar) narių nuolatinė gyvenamoji vieta;
. socialinio būsto pastatams ir (ar) patalpoms, kurios atitinka Lietuvos Respublikos valstybės paramos būstui įsigyti ar išsinuomoti įstatyme nustatytus reikalavimus bei kurių paskirtis Nekilnojamojo turto registre nurodoma kaip „gyvenamoji“.
. Tvarkos 5 ir 6 punktuose nurodyti tarifai ir tarifų planai taip pat taikomi vartotojams – juridiniams asmenims, kai:
. už persiuntimo paslaugą, suteiktą pirmosios grupės (buitiniams) vartotojams ir jų bendrosioms reikmėms, atitinkančioms Tvarkos 4.1 punkte nurodytus kriterijus, kai elektros energija iš Bendrovės elektros tinklų persiunčiama per atskirtą bendrą apskaitą, atsiskaito sodininkų bendrija, garažų statybos ir eksploatavimo bendrija, individualių namų bendrija, nurodytų bendrijų pavedimu veikiantys kiti juridiniai asmenys, kitos, nei bendrija, teisinės formos ne pelno siekiantys juridiniai asmenys, kurių nariais yra šiame papunktyje nurodyti vartotojai, arba
. už persiuntimo paslaugą, suteiktą daugiabučio gyvenamojo namo bendrosioms reikmėms (laiptams ir rūsiams apšviesti, liftų pavaroms ir pan.) ar bendrabučio tipo daugiabučio gyvenamojo namo reikmėms, kai elektros energija iš Bendrovės elektros tinklų persiunčiama per atskirtą bendrą apskaitą, atsiskaito daugiabučio gyvenamojo namo savininkų bendrija, bendro naudojimo objektų (svetimo turto) administratorius arba jungtinės veiklos partnerių įgaliotas asmuo, vykdantys įmokų už šiame papunktyje nurodytą persiuntimo paslaugą skirstymo daugiabučio gyvenamojo namo ar bendrabučio tipo gyvenamojo namo patalpų savininkams ar nuomininkams, šių įmokų surinkimo, informacijos apdorojimo funkcijas, arba
. už persiuntimo paslaugą, suteiktą pastato, kurio daikto pagrindinė naudojimo paskirtis (pagal nekilnojamojo turto registro duomenis) yra nurodoma „gyvenamoji“ ir kuriame esančių gyvenamosios paskirties patalpų plotas (pagal nekilnojamojo turto registro duomenis) sudaro daugiau nei 50 proc. viso pastato naudingojo ploto, bendrosioms reikmėms (laiptams ir rūsiams apšviesti, liftų pavaroms ir pan.), kai elektros energija iš Bendrovės elektros tinklų persiunčiama per atskirtą bendrą apskaitą, atsiskaito šio pastato savininkų bendrija, bendro naudojimo objektų (svetimo turto) administratorius arba jungtinės veiklos partnerių įgaliotas asmuo, vykdantys įmokų už šiame papunktyje nurodytą persiuntimo paslaugą skirstymo daugiabučio gyvenamojo namo ar bendrabučio tipo gyvenamojo namo patalpų savininkams ar nuomininkams, šių įmokų surinkimo, informacijos apdorojimo funkcijas.
. Tvarkos 10 punkte nurodytais atvejais Tvarkos 5 punkte nustatytiems elektros energijos persiuntimo paslaugos tarifams taikoma 0,2 EUR ct/kWh be PVM nuolaida. Asmenims, kuriems šiame punkte nurodyta nuolaida iki Tvarkos įsigaliojimo nebuvo taikoma, ji pradedama taikyti nuo kito ataskaitinio laikotarpio, po to, kai 10 punkte nurodyti asmenys pateikia Bendrovei dokumentus, patvirtinančius 10 punkte nurodytų funkcijų vykdymą. Šiame punkte nurodyta nuolaida netaikoma, jei:
. Tvarkos 10 punkte nurodyti asmenys ir Bendrovė ar jos įgalioti asmenys yra sudarę atskirą susitarimą (sutartį) dėl įmokų skirstymo ir surinkimo, informacijos apdorojimo ar kitų paslaugų, susijusių su atsiskaitymu už persiuntimo paslaugą, teikimo;
. Tvarkos 10 punkte nurodyti asmenys laiku neatsiskaito už persiuntimo paslaugą arba netinkamai vykdo kitus įsipareigojimus, susijusius su elektros energijos persiuntimu ir (ar) tiekimu. Šiuo atveju nuolaida netaikoma tiek mėnesių, kiek yra netinkamai vykdomi šiame papunktyje nurodyti įsipareigojimai (bet ne mažiau nei vienas mėnuo). Nuolaida pradedama taikyti nuo kito ataskaitinio laikotarpio (mėnesio) po to, kurį minėti įsipareigojimai įvykdomi.
. Žemės ūkio veiklos subjektams, atitinkantiems Lietuvos Respublikos elektros energetikos įstatyme nustatytus kriterijus, taikomos tokios pat elektros energijos persiuntimo paslaugos kainos ir tarifai, kaip ir pirmosios grupės (buitiniams) vartotojams, bei minėtame įstatyme nustatytos galios dedamosios  mokėjimo lengvatos. Šios nuostatos taikomos tik pateikus Bendrovei raštišką prašymą ir teisės aktuose nustatytus dokumentus.
Žemės ūkio veiklos subjektai, pasibaigus kalendoriniams metams, iki kitų kalendorinių metų kovo 31 d. pateikia Bendrovei teisės aktuose nustatytus dokumentus, būtinus tolesniam pirmosios grupės (buitinių) vartotojų tarifų arba galios dedamosios lengvatų taikymui. 
Žemės ūkio veiklos subjektui, iki kovo 31 d. nepateikusiam Bendrovei nurodytų dokumentų, pirmosios grupės (buitinių) vartotojų tarifai ir (arba) galios dedamosios kainos lengvata nuo balandžio 1 d. nebetaikomi, o jo už persiuntimo paslaugą, suteiktą per sausio, vasario ir kovo mėnesius, mokėtina suma perskaičiuojama, taikant iki lengvatos taikymo pradžios šiam subjektui taikytus antrosios ir (ar) trečiosios grupės vartotojų tarifų planus.
Šio punkto nuostatos galioja tiek, kiek galioja atitinkamos Elektros energetikos įstatymo nuostatos. Pasikeitus Elektros energetikos įstatymo nuostatoms, šio Tvarkos punkto nuostatos taikomos tiek, kiek jos atitinka įstatymo nuostatas. 
. Pirmosios grupės vartotojams, nepasirinkusiems elektros energijos persiuntimo paslaugos tarifo plano, automatiškai taikomas tarifo planas „Standartinis“, atsižvelgiant į tai, koks apskaitos prietaisas (vienos laiko zonos, dviejų laiko zonų ar keturių laiko zonų) yra įrengtas vartotojo objekte.

. 

. Antrosios grupės vartotojai, gaunantys elektros energiją iš žemosios įtampos elektros tinklų, už elektros energijos persiuntimo paslaugą atsiskaito šiomis kainomis:
Tarifai, jų dedamosios	Mato vnt.	Kaina be PVM
14.1.	Vienos laiko zonos tarifas:
	Galios dedamoji	Eur/kW/mėn.	3,05 
	Vienos laiko zonos energijos dedamoji	Eur/kWh	0,0292
14.2.	Dviejų laiko zonų tarifas:
	Galios dedamoji	Eur/kW/mėn.	3,05 
	Dieninė energijos dedamoji	Eur/kWh	0,0302
	Naktinė, šeštadienio ir sekmadienio energijos dedamoji	Eur/kWh	0,0229


. Antrosios grupės vartotojai, gaunantys elektros energiją iš vidutinės įtampos elektros tinklų, už elektros energijos persiuntimo paslaugą atsiskaito šiomis kainomis:
Tarifai, jų dedamosios	Mato vnt.	Kaina be PVM
15.1.	Vienos laiko zonos tarifas:
	Galios dedamoji	Eur/kW/mėn.	3,05 
	Vienos laiko zonos energijos dedamoji	Eur/kWh	0,0085
15.2.	Dviejų laiko zonų tarifas:
	Galios dedamoji	Eur/kW/mėn.	3,05 
	Dieninė energijos dedamoji	Eur/kWh	0,0086
	Naktinė, šeštadienio ir sekmadienio energijos dedamoji	Eur/kWh	0,0066


. Antrosios grupės vartotojai, priklausomai nuo elektros tinklų, iš kurių jų objektai gauna elektros energiją, įtampos, Tvarkos 23–25 punktuose nustatyta tvarka objektui gali pasirinkti vieną iš 14 ar 15 punktuose nustatytų elektros energijos persiuntimo paslaugos vienos laiko zonos ar dviejų laiko zonų tarifų. 
. Antrosios grupės vartotojams, nepasirinkusiems elektros energijos persiuntimo paslaugos tarifo plano, automatiškai taikomas vienos laiko zonos arba dviejų laiko zonų tarifo planas, atsižvelgiant į tai, iš kokios įtampos elektros tinklų (žemosios ar vidutinės) vartotojo objektas gauna elektros energiją, bei į tai, koks apskaitos prietaisas (vienos laiko zonos ar dviejų laiko zonų) yra įrengtas atitinkamame vartotojo objekte.

. 

. Trečiosios grupės vartotojai, gaunantys elektros energiją iš žemosios įtampos elektros tinklų, už elektros energijos persiuntimo paslaugą atsiskaito šiomis kainomis:
Tarifai, jų dedamosios	Mato vnt.	Kaina be PVM
18.1.	Vienos laiko zonos tarifas:
	Galios dedamoji	Eur/kW/mėn.	3,05 
	Vienos laiko zonos energijos dedamoji	Eur/kWh	0,0292
18.2.	Diferencijuotas pagal laiko intervalus tarifas:
	Galios dedamoji	Eur/kW/mėn.	3,05 
	Maksimalių apkrovų energijos dedamoji	Eur/kWh	0,0370
	Vidutinių apkrovų energijos dedamoji	Eur/kWh	0,0266
	Šeštadienio, sekmadienio ir švenčių dienų energijos dedamoji	Eur/kWh	0,0229
	Minimalių apkrovų energijos dedamoji	Eur/kWh	0,0229


. Trečiosios grupės vartotojai, gaunantys elektros energiją iš vidutinės įtampos elektros tinklų, už elektros energijos persiuntimo paslaugą atsiskaito šiomis kainomis:
Tarifai, jų dedamosios	Mato vnt.	Kaina be PVM
19.1.	Vienos laiko zonos tarifas:
	Galios dedamoji	Eur/kW/mėn.	3,05 
	Vienos laiko zonos energijos dedamoji	Eur/kWh	0,0085
19.2.	Diferencijuotas pagal laiko intervalus tarifas:
	Galios dedamoji	Eur/kW/mėn.	3,05 
	Maksimalių apkrovų energijos dedamoji	Eur/kWh	0,0111
	Vidutinių apkrovų energijos dedamoji	Eur/kWh	0,0077
	Šeštadienio, sekmadienio ir švenčių dienų energijos dedamoji	Eur/kWh	0,0066
	Minimalių apkrovų energijos dedamoji	Eur/kWh	0,0066


. Trečiosios grupės vartotojai, priklausomai nuo elektros tinklų, iš kurių jų objektai gauna elektros energiją, įtampos, Tvarkos 23–25 punktuose nustatyta tvarka objektui gali pasirinkti vieną iš 18 ar 19 punktuose nustatytų elektros energijos persiuntimo paslaugos vienos laiko zonos arba diferencijuoto pagal laiko intervalus tarifų.
. Trečiosios grupės vartotojams, nepasirinkusiems elektros energijos persiuntimo paslaugos tarifo plano, automatiškai taikomas vienos laiko zonos arba diferencijuotas pagal laiko intervalus tarifo planas, atsižvelgiant į tai, iš kokios įtampos elektros tinklų (žemosios ar vidutinės) vartotojo objektas gauna elektros energiją, bei į tai, koks apskaitos prietaisas (vienos laiko zonos ar diferencijuotas pagal laiko intervalus) yra įrengtas atitinkamame vartotojo objekte.
. Trečiosios grupės vartotojai ir skirstomųjų tinklų operatoriai (lokaliojo elektros tinklo savininkai), nepriklausomai nuo to, iš kokios įtampos elektros tinklų vartotojo objektas gauna elektros energiją, už reaktyvinės elektros energijos generavimą į Bendrovės tinklą moka 0,012 EUR/kVArh, o už jos suvartojimą – 0,006 EUR/kVArh.

. 

. Elektros energijos persiuntimo paslaugos tarifas ir (ar) tarifo planas vartotojo gali būti keičiamas ne dažniau nei vieną kartą per kalendorinį mėnesį. Automatinis tarifo plano priskyrimas nelaikomas vartotojo pasirinkimu ir tokiu būdu priskirtą tarifo planą vartotojas gali keisti.
. Tais atvejais, kai buitinis ar pažeidžiamas elektros energijos vartotojas, kuriam elektros energiją visuomenine elektros energijos kaina tiekia visuomeninis tiekėjas, keičia esamą tiekėją kitu, vartotojas turi teisę pasirinkti tarifą ir (ar) tarifo planą nepaisant Tvarkos 23 punkte numatytų ribojimų.
. Vartotojas, kuris yra sudaręs elektros energijos pirkimo-pardavimo ir persiuntimo paslaugos teikimo sutartį su elektros energijos tiekėju ir pageidaujantis pakeisti elektros energijos persiuntimo paslaugos tarifą ar tarifo planą, pateikia prašymą savo tiekėjui. Vartotojas, kuris su elektros energijos tiekėju yra sudaręs elektros energijos pirkimo-pardavimo sutartį arba kuriam elektros energiją tiekia Bendrovė garantinio tiekimo užtikrinimo sąlygomis, prašymą pateikia Bendrovei savitarnos svetainėje, raštu, ar kitais Bendrovės nustatytais būdais.
. Naujas elektros energijos persiuntimo paslaugos tarifas ar tarifo planas pradedamas taikyti nuo:
. pirmosios kalendorinės kito (po prašymo pateikimo) mėnesio dienos tuo atveju, kai nereikia pakeisti (perprogramuoti) skaitiklio, arba
. skaitiklio sumontavimo, keitimo (perprogramavimo) dienos.
. Pastovioji dedamoji neskaičiuojama tiems vartotojų objektams, kuriems elektros energijos persiuntimas yra nutrauktas Bendrovės iniciatyva dėl netinkamo vartotojo įsipareigojimų atsiskaityti už persiuntimo paslaugą vykdymo.
. Tais atvejais, kai vienam vartotojo objektui elektros energija persiunčiama iš kelių skirtingų įtampų elektros tinklų, laikoma, kad persiuntimo paslauga suteikiama skirtingiems vartotojo objektams ir kiekvienam iš jų yra priskiriama visa objekto leistina naudoti galia. 
. Tais atvejais, kai vartotojo objektas prie skirstomojo elektros tinklo prijungtas taikant ribojimus pagal kintančią leistiną vartoti galią, kaip tai apibrėžta 	Pasinaudojimo elektros skirstomaisiais tinklais tvarkos apraše, tai galios dedamoji yra taikoma tik už vartotojo objektui suteiktą leistiną naudoti galią, o galios dedamoji už vartotojo objektui priskirtą kintančią leistiną vartoti galią netaikoma.
. Jeigu elektros apskaitos prietaiso įrengimo vieta nesutampa su Bendrovės ir vartotojo elektros tinklo nuosavybės riba taip, kad elektros energijos prietaisu neapskaitomos technologinės elektros energijos sąnaudos vartotojo tinklo dalyje arba apskaitomos sąnaudos Bendrovės tinklo dalyje, tai nesutampančios elektros tinklo dalies technologinės sąnaudos (kWh) apskaičiuojamos pagal Bendrovės patvirtintą metodiką ir vartotojo su Bendrove tarpusavyje suderintus bei elektros energijos persiuntimo paslaugos sutartyje nurodytus duomenis. Už šias technologines sąnaudas apmoka nesutampančios tinklo dalies savininkas šiomis kainomis:
. vartotojo pasirinkto tarifo plano vienos laiko zonos tarifu (antrosios grupės vartotojams ir trečiosios grupės vartotojams, atsiskaitantiems vienos ir dviejų laiko zonų tarifu), arba
. vartotojo pasirinkto tarifo plano vidutinių apkrovų laiko intervalo energijos dedamosios kaina (trečiosios grupės vartotojams, atsiskaitantiems diferencijuotais pagal laiko intervalus tarifais).
Šio punkto nuostatos taikomos antrosios ir trečiosios grupių vartotojams.
. Vartotojas, viršijęs objekto leistiną naudoti galią arba leistinos naudoti galios ir kintančios leistinos vartoti galios suminį dydį (jeigu vartotojo objektas prijungtas taikant  ribojimus pagal kintančią leistiną vartoti galią, kaip tai apibrėžta 	Pasinaudojimo elektros skirstomaisiais tinklais tvarkos apraše), už viršytą galios dalį, tai yra skirtumą tarp faktinės maksimalios mėnesio galios ir leistinos naudoti galios arba leistinos naudoti galios ir kintančios leistinos vartoti galios suminį dydį (jeigu vartotojo objektas prijungtas su ribojimu pagal kintančią leistiną vartoti galią, kaip tai apibrėžta 	Pasinaudojimo elektros skirstomaisiais tinklais tvarkos apraše) privalo sumokėti Bendrovei trigubą vartotojo objektui taikomo tarifo plano galios dedamosios kainą.
Vartotojams, kurių objekte įdiegtas apskaitos prietaisas, fiksuojantis energijos suvartojimą 1 valandos intervalu, maksimali vartojimo iš tinklo galia apskaičiuojama pagal apskaitos prietaiso matavimų valandinius duomenis. Vartotojams, kurių objekte įdiegtas išmanusis apskaitos prietaisas, fiksuojantis energijos suvartojimą 15 minučių intervalu, maksimali vartojimo iš tinklo galia apskaičiuojama matematiškai 15 minučių energijos kiekį dauginant iš 4.
. Vartotojui padidinus objekto leistiną naudoti galią, galios dedamoji pagal naują leistiną galią pradedama skaičiuoti nuo:
. rangovo Elektros įrenginių techninės būklės patikrinimo akto arba Valstybinės energetikos reguliavimo tarybos Elektros įrenginių techninės būklės patikrinimo pažymos pateikimo dieną, jei šis aktas arba ši pažyma pateikiami Bendrovei atlikus (užbaigus) prijungimo paslaugą, kaip prijungimo paslaugos atlikimas (užbaigimas) apibrėžiamas Elektros energijos gamintojų ir vartotojų elektros įrenginių prijungimo prie elektros tinklų tvarkos apraše, patvirtintame Lietuvos Respublikos energetikos ministro 2012 m. liepos 4 d. įsakymu Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“, bet nepraėjus 30 kalendorinių dienų po prijungimo paslaugos atlikimo (užbaigimo); 
. Bendrovei atlikus (užbaigus) prijungimo paslaugą ir praėjus 30 kalendorinių dienų po prijungimo paslaugos atlikimo (užbaigimo), jei nėra pateiktas rangovo Elektros įrenginių techninės būklės patikrinimo aktas arba Valstybinės energetikos reguliavimo tarybos Elektros įrenginių techninės būklės patikrinimo pažyma;  
. Bendrovės prijungimo paslaugos atlikimo (užbaigimo) dieną, jeigu prijungimo paslauga atliekama (užbaigiama) vėliau nei pateikiamas rangovo Elektros įrenginių techninės būklės patikrinimo aktas arba Valstybinės energetikos reguliavimo tarybos Elektros įrenginių techninės būklės patikrinimo pažyma; 
. Bendrovės prijungimo paslaugos atlikimo (užbaigimo) dieną ir rangovo Elektros įrenginių techninės būklės patikrinimo akto arba Valstybinės energetikos reguliavimo tarybos Elektros įrenginių techninės būklės patikrinimo pažymos pateikimo dieną, jei šie veiksmai atliekami tą pačią dieną. 
. Vartotojui sumažinus objekto leistiną naudoti galią, galios dedamoji pagal naują leistiną naudoti galią pradedama skaičiuoti nuo Elektros energijos gamintojų ir vartotojų elektros įrenginių prijungimo prie elektros tinklų tvarkos apraše, patvirtintame Lietuvos Respublikos energetikos ministro 2012 m. liepos 4 d. įsakymu Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“, nurodytos dienos.
. Keturių laiko zonų tarifai taikomi tik vartotojams, gaunantiems elektros energiją iš žemosios įtampos elektros tinklų, kuriems yra įdiegtos visos techninės priemonės, apskaitančios ir nuotoliniu būdu periodiškai perduodančios Bendrovei detalią elektros skaitiklių informaciją, kuria remiantis išrašomos sąskaitos.
. Vadovaujantis Lietuvos Respublikos elektros energetikos įstatymo 40 straipsniu ir 44 straipsnio 5 dalimi bei kitais Lietuvos Respublikos teisės aktais, visų grupių vartotojai ar sutartis su jais sudarę tiekėjai, atsiskaitydami su Bendrove už elektros energijos persiuntimo paslaugas, taip pat privalo atsiskaityti už viešuosius interesus atitinkančių paslaugas ir už skirstymo paslaugos buitiniams vartotojams papildomą dedamąją (skirtą kompensuoti skirtumui tarp visuomeninio tiekėjo faktinių ir prognozuotų pagrįstų sąnaudų) teisės aktų tvarka nustatyta kaina, kuri nėra įtraukta į šioje Tvarkoje nurodytas energijos dedamųjų kainas. 
. Pasikeitus Lietuvos Respublikos įstatymams ar jų nuostatoms, reglamentuojančioms elektros energijos persiuntimo paslaugos kainas ir tarifus bei mokesčius, taikomus elektros energijos persiuntimo paslaugai, ši Tvarka nekeičiama, o atitinkamos kainos nustatomos taikant Lietuvos Respublikos įstatymų nuostatas.
. Reorganizavus Bendrovę ir/ar jos veiklą ar pasikeitus Bendrovės teisiniam statusui, Bendrovės veiklos ir/ar teisių ir pareigų perėmėjas nuo veiklos ir/ar teisių ir pareigų perėmimo momento taiko visas šioje Tvarkoje nustatytas paslaugų kainas, Tvarkoje apibrėžtomis paslaugų teikimo sąlygomis. Toks Bendrovės veiklos ir/ar teisių ir pareigų perėjimas neturi jokios įtakos Tvarkos galiojimui ir jos taikymui.
___________________________________________________________

